ऑर्बिट में जाने से पहले गड़बड़ी हुई; 1250 किलो वजन ले जाने में सक्षम
California Aerospace Startup Relativity Space 3D-printed Terran 1 Rocket; How much does the Terran 1 rocket cost? दुनिया के पहले 3D प्रिंटिड रॉकेट टेरेन-1 का बुधवार को सफलतापूर्वक लॉन्च किया गया।
दुनिया के पहले 3D प्रिंटेड रॉकेट टेरेन-1 को बुधवार को फ्लोरिडा के केप कैनवरल से लॉन्च किया गया। हालांकि ये ऑर्बिट में पहुंचने से पहले ही फेल हो गया। कैलिफोर्निया की कंपनी रिलेटिविटी ने इस रॉकेट को बनाया है। इसमें 9 3D प्रिंटेड इंजन मौजूद हैं। रॉकेट में बतौर फ्यूल लिक्विड मीथेन का इस्तेमाल हुआ था। इस टेस्ट फ्लाइट को 'गुड लक हैव फन' नाम दिया गया था।
लॉन्च होने के बाद ये पहले स्टेज में कामयाब रहा। रॉकेट ने MAX-Q स्टेज भी पार की, जिसमें इस पर सबसे ज्यादा लोड होता है। इसके बावजूद करीब 4 मिनट बाद स्टेज 2 में जाने से पहले डायरेक्टर क्ले वॉकर ने वेबकास्ट पर गड़बड़ी की सूचना दी। इसके बाद रॉकेट फेल हो गया। हालांकि, गड़बड़ी क्यों हुई इसकी जानकारी सामने नहीं आई है।
टेरेन-1 रॉकेट के लॉन्च की तस्वीरें...
तीसरी कोशिश में हुआ लॉन्च
टेरेन-1 रॉकेट को तीसरे प्रयास पर लॉन्च किया गया। इससे पहले ये 8 मार्च को लॉन्च होने वाला था लेकिन टेम्परेचर में दिक्कत होने के चलते इसे 11 मार्च के लिए पोस्टपोन कर दिया गया था। फिर 11 मार्च को फ्यूल प्रेशर में दिक्कत के चलते इस दोबारा टाल दिया गया। फिलहाल लॉन्च के वक्त इसमें कोई क्रू मेंबर या सामान नहीं मौजूद था। लेकिन ये रॉकेट आगे चलकर पृथ्वी के लोअर ऑर्बिट में 1,250 किलो का भार ले जाने में सक्षम होगा।
रिलेटिविटी के स्पेस लॉन्च की कमेंटेटर अर्वा टिजानी केली ने कहा- दुनिया में इससे पहले किसी ने भी 3D प्रिंटेड रॉकेट लॉन्च नहीं किया है। हम आज इसमें पूरी तरह से सफल नहीं हो पाए लेकिन रॉकेट लॉन्चिंग इस बात का सबूत है कि भविष्य में 3D प्रिंटेड रॉकेट उड़ाना मुमकिन है।
सबसे बड़े 3D मेटल प्रिंटर्स से बनाया गया
ये रॉकेट 110 फीट (33.5 मीटर) लंबा और 7.5 फीट(2.2 मीटर) चौड़ा है। इसका 85% हिस्सा 3D प्रिंटेड है। ये दुनिया का सबसे पड़ा 3D प्रिंटेड ऑब्जेक्ट है और इसे सबसे बड़े 3D मेटल प्रिंटर्स की मदद से बनाया गया है। रिलेटिविटी कंपनी का लक्ष्य एक ऐसे रॉकेट को बनाना है जो 95% 3D प्रिंटेड हो। कंपनी के मुताबिक, इसे बनाने में सिर्फ 60 दिन का समय लगता है। इसके अलावा कंपनी एक टेरेन-R रॉकेट भी बना रही है जो करीब 20 हजार किलो का भार ले जाने में सक्षम होगा। इसे अगले साल लॉन्च किया जाएगा।
ये खबरें भी पढ़ें...
जापान ने अपना ही रॉकेट तबाह किया:सेकेंड स्टेज इंजन स्टार्ट नहीं हुआ, इसमें मिसाइल का पता लगाने वाली सैटेलाइट थी
जापान ने अपने H3 मिडियम रॉकेट को मंगलवार को लिफ्ट-ऑफ के बाद तबाह कर दिया। जापान की एयरोस्पेस एक्सप्लोरेशन एजेंसी (JAXA) से लॉन्च होने के बाद रॉकेट का सेकेंड स्टेज इंजन फेल हो गया। इसके बाद JAXA ने रॉकेट को सेल्फ-डिस्ट्रक्ट सिग्नल भेज दिए। पूरी खबर पढ़ें...
2023 में दुनिया के 5 बड़े स्पेस मिशन:पहली बार 1 लाख किग्रा का यान भेजेगा अमेरिका, जापान के 8 लोग चंद्रमा पर जाएंगे
साल 2023 को स्पेस टेक्नोलॉजी के लिए स्वर्ण युग माना जा रहा है। वजह- 5 बड़े मिशन जो लोगों की अंतरिक्ष को लेकर समझ बढ़ाएंगे। ये हैं- यूरोपीय अंतरिक्ष एंजेसी के जुपिटर आइसी मून्स एक्सप्लोरर और सुपर हैवी स्पेसएक्स स्टारशिप की लॉन्चिंग। जापान के 8 सदस्यीय दल का मिशन डियरमून। पूरी खबर पढ़ें...